section_heading: Etnografija
paragraph_text: Kultura Puyallupa pripada Sjeverozapadnom obalnom području, tipičnu plemenima s Puget Sounda. Njihova materijalna kultura temelji se na iskorištavanju jedne vrste divovskog drveta, tuje ili cedra, u američkom-engleskom poznatom kao 'western red cedar' (Thuja plicata), od kojih su Puyallupi gradili svoje kuće i izrađivali odjeću i pleli košare. –Ribolov, poglavito losos ima glavnu ulogu u njihovoj prehrani, a tek onda po značaju ulogu imaju sakupljanje i lov.